Binibining Pilipinas

Ang **Binibining Pilipinas** (pinaikling **Bb. Pilipinas**) ay isang pambansang *beauty pageant* sa Pilipinas na pumipili ng mga kinatawan ng Filipina na sasabak sa isa sa *Big Four international beauty pageant*: Miss International at  pumili ng ibang *titleholder* para lumahok sa mga *minor international pageant* gaya ng The Miss Globe.

## Kasaysayan 
Pagmamay-ari ng Araneta Group of Companies ang Binibining Pilipinas na pinamumunuan ng negosyanteng Pilipino na si Jorge León Araneta, ang Presidente at CEO ng grupo. Simula sa taong 1968, ang Binibining Pilipinas Charities Incorporated ay pinamumunuan ng pambansang direktor na si Miss International 1960 Stella Marquez de Araneta, asawa ni Araneta, kasama si Conchitina Sevilla-Bernardo, isang negosyante at artista, bilang co-chairperson. Ang Binibining Pilipinas ang naging opisyal na pambansang franchise holder ng Miss Universe Organization mula 1964, matapos initong kunin ang prangkisa mula sa Miss Philippines, na siyang may hawak ng prangkisa mula 1952 hanggang 1963. Simula noong 2013, nakuha ng Binibining Pilipinas ang iba't-ibang mga prangkisa mula sa mga *minor international pageant* tulad ng Miss Supranational noong 2013, Miss Intercontinental noong 2014, at Miss Grand International at Miss Globe noong 2015. 

#### Mga tala 
#### Galerya ng mga Binibining Pilipinas-World 

Talaksan:Ruffa Gutierrez.jpg|
Talaksan:Miss Philippines 07 Margaret Nales.jpg|
Talaksan:Janina San Miguel as Binibining Pilipinas 2008-World.jpg|
Talaksan:Miss Philippines 08 Danielle Castano.jpg|

### Binibining Pilipinas – Supranational 
#### Galerya ng mga Binibining Pilipinas-Supranational 

Talaksan:Mutya Johanna Datul at NLEX Harbor Link groundbreaking ceremony.jpg|
Talaksan:Jehza Huelar.jpg|

### Binibining Pilipinas Intercontinental 
Nagsimula noong 1971 bilang *Miss Teenage Peace International*, naging *Miss Teenage Intercontinental* noong 1974, *Miss Teen Intercontinental* noong 1979 at noong 1982 naging *Miss Intercontinental* na siya nitong pangalan hanggang sa kasalukuyan. Unang nagtanghal ng *Binibining Pilipinas – Intercontinental* noong 2014 makaraang mailipat mula sa Mutya ng Pilipinas ang pambansang prangkisa ng patimpalak.

### Binibining Pilipinas – Grand International 
Unang ginanap ang Miss Grand International noong 2013 kung saan naging kinatawan ng bansa si Annalie Forbes matapos siyang hirangin ni John dela Vega na siyang may hawak ng pambansang prangkisa. Noong 2014, nagtanghal ng Miss Grand Philippines kung saan ang nagwagi na si Kimberly Karlsson ang naging kinatawan sa pandaigdigang patimpalak. Nang sumunod na taon, inilipat sa Binibining Pilipinas ang prangkisa at isinama sa mga titulong iginagawad sa naturang patimpalak.

### Binibining Pilipinas – Tourism 
Unang nagtanghal ng Binibining Pilipinas – Tourism noong 1987 upang maging katuwang ng Kagawaran ng Turismo sa pagpapalaganap ng turismo sa bansa. Noong 2011 lumahok sa pandaidigang patimpalak—sa Miss Tourism Queen International—ang nagwaging ang Bb. Pilipinas – Tourism.

### Iba pang dating titulo 
;Miss Young Pilipinas (1970–1985): Nagdaos ang Binibining Pilipinas ng hiwalay na *Miss Young Pilipinas* pageant noong 1970 upang pumili ng kandidatang kakatawan sa Pilipinas sa gaganaping Miss Young International noong taóng iyon. Nang sumunod na taon, naging ikatlong titulo ang *Miss Young Pilipinas* sa mga itinatanghal sa Binibining Pilipinas. Tumagal ang paggawad ng naturang titulo hanggang 1985, makaraang hindi na ganapin ang pandaigdigang patimpalak.
;Miss Charming Pilipinas (1971–1972): Noong 1971, itinalaga si Milagros Guttierez, 1st runner-up ng taóng iyon na maging kinatawan sa Miss Charming International 1971, kung saan siya'y nagwagi bilang 3rd runner-up. Nang sumunod na taon, isa ang *Miss Charming Pilipinas* sa apat na titulong itinanghal sa Binibining Pilipinas, na napanalunan ni Isabel Seva, ngunit hindi na siya nakalahok sa pandaigdigang kompetisyon nang hindi na ito muling ganapin.
;Miss Maja Pilipinas (1973–1992, 1995): Nagsimulang ganapin ang Miss Maja International noong 1966. Lumahok ang Pilipinas sa naturang patimpalak noong 1972 kung saan si Bernice Romualdez ang naging unang kinatawan ng bansa. Noong 1973, nagsimulang magpadala ng kandidata ang Binibining Pilipinas, at itinalaga ang 1st runner-up ng taóng iyon na si Nanette Prodigalidad bilang kinatawan. Nang sumunod na taon, isa ang *Miss Maja Pilipinas* sa mga titulong itinatanghal na tumagal hanggang 1992. Noong 1995, nagkaroon ng hiwalay na patimpalak ang Binibining Pilipinas upang pumili ng kandidata para sa muli at naging hulí nang pagtatanghal ng pandaidigang patimpalak na tinawag nang *Miss Maja del Mundo*. 

## Tingnan din 
* Mutya ng Pilipinas
* Miss World Philippines
## Mga sanggunian 
Kategorya:Patimpalak ng kagandahan sa Pilipinas
Kategorya:Mga taunang palatuntunang pantelebisyon